Тема: Минем кече Туган илем
Максат:укучыларның бәйләнешле сөйләм телен үстерү һәм иҗади фикер йөртү сәләтен үстерү; 
Туган илгә, туган җиргә мәхәббәт тәрбияләү.

                                 Дәрес барышы.

(Эш өч төркемдә алып барыла. Төркем җитәкчесе алдан сайлап куела. Алар өй эшләренең(рәсем,хикәяләр, шигырьләр, мәкальләр)үтәлешен тикшереп чыга, сыйныфның дәрескә әзерлеге турында укытучыга хәбәр итә.)
                                   Уку мәсьәләсен кую.

-Исәнмесез, хәерле көн укучылар!

Слайд(Туган як турында җыр тыңлау, (“ҮЗ илемдә”) бер үк вакытта видеоязмада Башкортстанның истәлекле урыннары күрсәтелә).

-Сез тыңлаган җыр һәм караган видеоязма нәрсә турында?

-Башкортстан турында.

-Тагын нинди фикерләр бар?

-(Ул безнең-дәүләтебез, Туган илебез, Ватаныбыз).

-Димәк,бүгенге дәрестә сүз нәрсә турында барачак.
-(Ватаныбыз, илебез турында).

-Нәрсә соң ул Туган ил? Ватан кайдан башлана?

(Туган ил өй, гаилә,ишек алды, урам,мәктәп сукмагы, авыл һәм шәһәрдән башлана).Туган ил кайдан башлана?
Кыш белән язның да, җәй белән көзнең дә үзе​нә генә хас булган аерым матурлыклары бар. Бу матурлыклар бер-берсен кабатламыйлар да һәм бер-берсенә охшамыйлар да. Без аларны күреп тә беләбез, шулай ук бөек әдипләребезнең әсәрләре, танылган художникларыбызның картиналары ар​кылы да танышабыз. Әйе, елның аерым фасыллары һәммәсе дә матур, һәммәсе дә сокланып туймаслык гүзәл. Бүген сүз күбрәк җәй турында барачак. Чөн​ки җәй елның бигрәк тә матур, бигрәк тә ямьле ва​кыты.

Менә сызылып кына җәйге таң ата. Яктыра башлауга иртәнге тынлык эчендә чут-чут итеп сай​раган кошлар тавышы яңгырый башлый. Болар арасында нинди генә тавышлар ишетелми! Саратов гармунының кыңгырау тавышлары да, скрипка сыздырулары да, курай, кубыз моңнары да — ба​рысы да бар монда! Бик зур, бик көчле оркестр бу! Ләкин гадәттә без күрергә өйрәнгән оркестр түгел. Кайсы агач ботагына, кайсы куе яфрак арасына кунган төрле-төрле кошлар тавышы бу. Алар, ка​натларын җилпи-җилпи, һаман сайрыйлар, һаман җырлыйлар. Көн яктыра барган саен, кошлар сай​равы көчәя бара.

Инде кояш чыгышы ягында күк йөзенә алсу-кызгылт нурлар җәелә. Елга өсләреннән сөт кебек ак, мамык кебек җиңел томан күтәрелә. Яр буйла​рында балыклар уйный башлый. Кичен яшел чи​рәмгә кунаклаган казлар бибиләрен ияртеп елгага керәләр дә, җай гына йөзеп, үргә табан күтәрелә​ләр.

Озак та үтми, иген басуларында, болыннарда икенче бер музыкантлар концерт бирергә тотына​лар. Күктә өзлексез тургай сайрый, арыш арала​рында бытбылдыклар кычкыра, кайдадыр тартар, тәкәрлек тавышлары ишетелә.

Менә елга буйлап сузылган әрәмәлекләр. Шо​мырт, карлыган, балан, гөлҗимеш куаклары дисең​ме, җиләк, кара бөрлегән, кызыл бөрлегән дисең​ме!..

Туган илебез, без дөньяга килү белән үрмәләп, аннары тәпиләп йөри башлаган Туган туфрагыбыз әнә шулай карап туймаслык матур, сокланып бет​мәслек бай!

Менә шушы туган туфрак, менә шушы Туган ил кайдан башлана соң? Ул син яши торган шәһәр​дән, син тора торган авылдан, син укый торган мәктәптән башлана. Аның нәкъ менә син аяк бас​кан җирдән башланганын беркайчан да онытма, кечкенә дустым!..Гариф Галиев.
-Укучылар, сезнең туган җирегез кайда? Сез кайда тудыгыз?-

-Дүртөйле турында нәрсәләр беләсез?

--Укучылар,Дүртөйле, Мәскәү турында шигырьләр укыганыгыз бармы?-

-Туган як, туган җир ,туган туфрак. Борын- борыннан кеше шушы өч нәрсәгә баш игән. Ир-егетләр сугышка, соңрак армиягә киткәндә бер уч туфрак алып, шуны әйләнеп кайтканчы кадерләп саклаганнар.
                           “Мәскәүлеләр”!-дип яза якташыбыз Гани Зариф.

- Ә күбегезнең әни-әтиләре туган як дип авылны саный, ни өчен?

-(Чөнки ул- минем әти-әни нигезе. Анда әби-бабаларым яши. Без аларны яратабыз.Шуңа күрә, җәй җитү белән авылга кайтабыз. Авыл табигатенең матурлыгын күрәбез, челтерәп аккан чишмә суларын эчәбез, чиста һавасын сулыйбыз, урманнарда җиләк җыябыз, елгаларда су коенабыз, күлләрдә балык тотабыз.)

-Укучылар, сез кайтып йөри торган авыллар кайда урнашкан?

--Башкортстан турында нәрсәләр беләсез?

-(Башкортстан безнең республикабыз. Картадан карасаң  каен яфрагына охшаган.)

Слайд.Башкортстан картасы.
Өзекне укып чыгыгыз.
Башкортстан- иркен ил,биләгән мәйданы 143 мең 600 квадрат километр тәшкил итә. Шундый киң мәйданлы ул туган Башкортстаныбыз. Илебезнең чикләре ут күршеләребез Пермь,Свердловск, Чиләбе, Ырынбер өлкәләреһәм Татарстан, Удмуртия җирләре белән тоташкан. Башкортстан Республикасының башкаласы-Уфа,1 миллионнан артык кеше яши анда. Башкалабыз гүзәл Агыйдел белән Караидел елгаларының күркәм биек ярында- изге Кобатау белән изге Торатау түбәләрендә урнашкан.
                                                                          (Җ.Солтанов)

-Кеше гомере буе туган якта яши алмый, читкә китәргә мәҗбүр була.Кеше ник читкә китә?

--Читкә киткән һәр кеше дә туган ягын сагынып яши. Җәй көне авылга кайткач, сез нинди хисләр кичерәсез?

(өебезне, әти-әниебезне, дусларыбызны сагынабыз).

-Тормыш гел аерылу-сагыштан гына тормый.Бәйрәмнәребез дә күп. Шуларның кайберләрен санап үтик әле.
--Туган ил, туган җир турында бик күп әсәрләр язылган.Бу темага кагылмаган язучы юктыр, мөгаен. Чөнки һәр кеше Туган илен, туган җирен өзелеп ярата. Сезгә өйдә туган як табигате сурәтләнгән әсәрләр укып килергә кирәк иде. Хәзер сезне тыңлыйбыз.Төркемнәрдә эш.
Җырлар тыңлыйбыз һәм фикерләребезне әйтәбез.(“Үз ягыма кайтсам”, “Башкортстан гөле”)
-Туган илгә карата әйтелгән мәкаль- әйтемнәр беләсезме? Уен. Дәвамын тап.
  Дәресне йомгаклау.

-Бүген дәрестә сүз нәрсә турында барды?                         

                             Башкортстан байлыгы.

                                                              “Ходай үзе кызыгыр җир”

                                                                                           (Ш.Бабич).

    Башкортстан-искиткеч гаҗәп ил. Ул____________ _________,___________
____________,____________ _______________белән дан тота.

    Минем уемча,Башкортстандагы иң гаҗәп урын____________ __________.

Ул ____________районында урнашкан,үзенең ___________,________белән

билгеле.

                                Туган Башкортстаным !

 Башкортстан Республикасы –безнең туган ягыбыз. Мин Башкортстанның __________ шәһәрендә яшим.

   Башкортстанның территориясе ____ мең _____ квадрат километр тәшкил итә. Республикада барлыгы _____ шәһәр,_____район,_____ авыл бар. Халык саны -______. Илебез чикләре ________,________,  ________,________ өлкәләре һәм _______,________республика җирләре белән чикләнә.

   Башкортстанда иң данлыклы елгалар-______,______,________, _______,_______ ,иң данлыклы күлләр-_______,________,________,  _______.

   Башкортстаннан чыккан күренекле кешеләр-______ ______,____    _______,______ _______.Чит илләрдә һәм өлкәләрдә республикабыз _______,_______,_______ белән дан тота.

    Шундый илдә яшәвем белән мин  горурланам. Халкыма,  Республикама _____,______ телим.Зур үскәч мин дә туган илемә файдалы кеше булырмын!

